ইন্ডিয়ান প্রিমিয়ার লিগ

260px|থাম্ব|টাটা আইপিএল ট্রফি

**ইন্ডিয়ান প্রিমিয়ার লিগ** (আইপিএল),যা স্পন্সরজনিত কারণে আনুষ্ঠানিক ভাবে **টাটা ইন্ডিয়ান প্রিমিয়ার লিগ** নামে পরিচিত, হচ্ছে ভারতের একটি প্রতিযোগিতামূলক টুয়েন্টি২০ ক্রিকেট লিগ। এটি প্রতি বছর সাধারণত এপ্রিল ও মে মাসে ভারতের কয়েকটি নির্দিষ্ট শহর এবং রাজ্যের প্রতিনিধিত্বকারী দলের মধ্যে আয়োজিত হয়। এই লিগটি ২০০৮ সালে ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক প্রতিষ্ঠা লাভ করেছিল। এই লিগের প্রতিষ্ঠাতা ও সাবেক কমিশনার ললিত মোদীকে এই লিগের উদ্ভাবক হিসেবে বিবেচনা করা হয়। আইসিসি ফিউচার ট্যুর প্রোগ্রামে আইপিএলের একটি একচেটিয়া অবস্থান রয়েছে।

আইপিএল হচ্ছে বিশ্বের সর্বাধিক দেখা ক্রিকেট লিগ এবং ২০১৪ সালে সকল ক্রীড়া লিগের মধ্যে গড় উপস্থিতি অনুযায়ী এটি ৬ষ্ঠ স্থান অর্জন করেছিল। ২০১০ সালে, আইপিএল ইউটিউবে সরাসরি সম্প্রচারকারী বিশ্বের প্রথম ক্রীড়া অনুষ্ঠানে পরিণত হয়। ডাফ অ্যান্ড ফেলপসের মতে, ২০১৮ সালে আইপিএলের মূল্য ৬.৩ বিলিয়ন মার্কিন ডলার ছিল। বিসিসিআই অনুসারে ২০১৫ সালের আইপিএল ভারতের অর্থনীতির জিডিপিতে ১১.৫ বিলিয়ন ভারতীয় রুপি (১৮২ মিলিয়ন মার্কিন ডলার) অবদান রেখেছিল।

এপর্যন্ত আইপিএল প্রতিযোগিতার ১৮টি মরশুম আয়োজিত হয়েছে। আইপিএলের বর্তমান শিরোপাধারী দল হল রয়্যাল চ্যালেঞ্জার্স বেঙ্গালুরু যারা সর্বশেষ ২০২৫ মৌসুমে শিরোপাটি জয়লাভ করেছিল। এই প্রতিযোগিতার সফলতম দল হল চেন্নাই সুপার কিংস এবং মুম্বই ইন্ডিয়ান্স, যারা সর্বমোট ৫ বার শিরোপা জয়লাভ করেছে।

## ইতিহাস
২০০৭ সালে জি এন্টারটেইনমেন্ট উদ্যোগে ও অর্থায়নে ইণ্ডিয়ান ক্রিকেট লিগ (আইসিএল) নামে একটি টুর্নামেন্ট চালু হয়,যা ভারতীয় ক্রিকেট নিয়ন্ত্রণ বোর্ড (বিসিসিআই) এবং ইন্টারন্যাশনাল ক্রিকেট কাউন্সিল (আইসিসি) দ্বারা স্বীকৃত প্রতিযোগিতা ছিল না। আইসিএলে যোগদান করা থেকে খেলোয়াড়দের প্রতিহত করার জন্য বিসিসিআই তাদের নিজস্ব ঘরোয়া প্রতিযোগিতার পুরস্কার মূল্য বৃদ্ধি করে এবং আইসিএলকে একটি "নিষিদ্ধ লিগ" এবং আইসিএলে যোগদান করা খেলোয়াড়দের আজীবন নিষিদ্ধ ঘোষণা করে।

ব্যবসায়ী এবং ক্রিকেট নির্বাহী পরিচালক ললিত মোদী একটি একটি নতুন টি-২০ প্রতিযোগিতা শুরু করার ধারণা প্রদান করেন, যা ভারতীয় ক্রিকেট লিগের (আইসিএল) প্রতিদ্বন্দ্বিতা করবে। ২০০৮ সালের এর শুরুর দিকে বিসিসিআই একটি নতুন ফ্র্যাঞ্চাইজিভিত্তিক টি-২০ লিগ**, ইন্ডিয়ান প্রিমিয়ার লিগের** ঘোষণা করে, যা ক্রিকেটবিশ্বে ফ্র্যাঞ্চাইজিভিত্তিক টি-২০ লিগের সূচনা ঘটায়।

### সম্প্রসারণ
আইপিএল ফ্র্যাঞ্চাইজি মালিকদের একটি সংখ্যক অন্যান্য ফ্র্যাঞ্চাইজি লিগ যেমন ক্যারিবিয়ান প্রিমিয়ার লিগ (সিপিএল) , দক্ষিণ আফ্রিকার এসএ২০ , সংযুক্ত আরব আমিরাতের ইন্টারন্যাশনাল লিগ টি২০ (আইএলটি২০) এবং মার্কিন যুক্তরাষ্ট্র-এর মেজর লিগ ক্রিকেট (এমএলসি) এর মতো দলগুলিকে অধিগ্রহণ করে তাদের ব্যবসা সম্প্রসারিত করেছে । দলগুলিকে তাদের অভিভাবক আইপিএল ফ্র্যাঞ্চাইজিগুলির অনুরূপ নাম দিয়ে ব্র্যান্ড করা হয়েছে।

## সংগঠন

### আইপিএল পরিচালনা পরিষদ
* অরুণ সিং ধুমাল , চেয়ারম্যান ( *হিমাচল প্রদেশের প্রাক্তন মুখ্যমন্ত্রী প্রেম কুমার ধুমল-এর পুত্র* )
* জয় শাহ , সচিব , বিসিসিআই ( *গৃহ মন্ত্রী অমিত শাহ-এর পুত্র* )
* আশীষ শেলার , কোষাধক্ষ্য ,বিসিসিআই ( *মুম্বাই বান্দ্রা কেন্দ্রের বিধায়ক* )
* অভিষেক ডালমিয়া , সদস্য
* প্রজ্ঞান ওঝা , ভারতীয় ক্রিকেটার্স অ্যাসোসিয়েশনের প্রতিনিধি
* অলকা রেহানি ভরদ্বাজ , ভারতের কম্পট্রোলার এবং অডিটর জেনারেল মনোনীত

### প্রতিযোগিতার ধরণ
বর্তমানে দশটি দল আইপিএলে অংশগ্রহণ করে। প্রতিটি দল একে অপরের সঙ্গে দুইবার করে অর্থাৎ একবার নিজেদের মাঠে এবং একবার প্রতিপক্ষের মাঠে ডাবল রাউন্ড-রবিন প্রতিযোগিতা অনুসারে খেলে থাকে। লিগ পর্যায় শেষে শীর্ষ চার দল প্লে-অফ খেলার যোগ্যতা অর্জন করে। পয়েন্টতালিকার শীর্ষ দুই দল প্রথম কোয়ালিফায়িং ম্যাচ খেলে এবং বিজয়ী দল সরাসরি ফাইনালে চলে যায়। পয়েন্টতালিকার ৩য় ও ৪র্থ স্থানাধিকারী দল এলিমিনেটর ম্যাচ খেলে। পরাজিত দল টুর্নামেন্ট থেকে বিদায় নেয় এবং বিজয়ী দল প্রথম কোয়ালিফায়িং ম্যাচে পরাজিত দলের সাথে দ্বিতীয় কোয়ালিফায়িং ম্যাচ খেলে। দ্বিতীয় কোয়ালিফায়িং ম্যাচে বিজয়ী দল প্রথম কোয়ালিফায়িং ম্যাচে জয়ী দলের সাথে ফাইনাল খেলে এবং পরাজিত দল ৩য় স্থান অর্জন করে।

### খেলোয়াড় অধিগ্রহণ, স্কোয়াড গঠন, এবং বেতন
বিশ্বের সবচেয়ে ধনী ক্রিকেট লিগ এটি। এমনকি সবধরনের খেলা মিলিয়েও এটি অন্যতম ধনকুবের লিগ। মাত্র ২ মাসের লিগ হলেও এখানে খেলোয়াড়েরা বার্ষিক গড়ে ৫.২ - ৫.৪ মিলিয়ন ডলার বেতন পান,যা ইউরোপীয় প্রথম সারির ফুটবল লিগের দলগুলির সমতুল্য।

একটি দল বার্ষিক নিলাম মাধ্যমে খেলোয়াড়দের অর্জন করতে পারে , ট্রেডিং উইন্ডোর সময় অন্যান্য দলের সাথে ট্রেড করা, এবং অনুপলব্ধ খেলোয়াড়দের জন্য প্রতিস্থাপন স্বাক্ষর করা। খেলোয়াড়রা নিলামের জন্য সাইন আপ করে এবং তাদের ভিত্তি মূল্য নির্ধারণ করে এবং সর্বোচ্চ দরদাতা ফ্র্যাঞ্চাইজি দ্বারা কেনা হয়। নিলামে অবিক্রীত খেলোয়াড়রা প্রতিস্থাপন স্বাক্ষর হতে পারে। ট্রেডের জন্য খেলোয়াড়ের সম্মতি প্রয়োজন, এবং যেকোন চুক্তির পার্থক্য ফ্র্যাঞ্চাইজি দ্বারা কভার করা হয়। সাধারণত তিনটি ট্রেডিং উইন্ডো থাকে: দুটি নিলামের আগে এবং একটি টুর্নামেন্টের আগে। এই উইন্ডোগুলির বাইরে বা টুর্নামেন্ট চলাকালীন কোনও ট্রেডিং অনুমোদিত নয়, তবে প্রতিস্থাপনগুলি ইভেন্টের আগে বা চলাকালীন স্বাক্ষর করা যেতে পারে।

২০২৪ মৌসুমের অন্যান্য উল্লেখযোগ্য নিয়মগুলির মধ্যে রয়েছে:

# পুরো স্কোয়াডের বেতনের ক্যাপ প্রতিটিকে ₹১০০ কোটি টাকা করে বরাদ্দ করা হয়েছে ।
# অনূর্ধ্ব-১৯ খেলোয়াড় বাছাই করা যাবে না যদি না তারা আগে প্রথম-শ্রেণী বা লিস্ট এ ক্রিকেট না খেলে থাকে।

২০২৫ - ২০২৭ মৌসুমের অন্যান্য উল্লেখযোগ্য নিয়মগুলির মধ্যে রয়েছে:

# আইপিএল ফ্র্যাঞ্চাইজিগুলি তাদের বিদ্যমান স্কোয়াড থেকে মোট ৬ জন খেলোয়াড়কে ধরে রাখতে পারে। এটি হয় ধরে রাখার মাধ্যমে বা রাইট টু ম্যাচ (RTM) বিকল্প ব্যবহার করে হতে পারে।
# আইপিএল ফ্র্যাঞ্চাইজির বিবেচনার ভিত্তিতে রিটেনশন এবং আরটিএম-এর জন্য তাদের সমন্বয় বেছে নেওয়া হয়। ৬টি রিটেনশন/আরটিএম-এর সর্বোচ্চ ৫ জন ক্যাপড প্লেয়ার (ভারতীয় এবং বিদেশী) এবং সর্বাধিক ২ জন ক্যাপড প্লেয়ার থাকতে পারে।
# ২০২৫-এর জন্য ফ্র্যাঞ্চাইজিগুলির নিলামের পার্স INR ১২০ কোটিতে সেট করা হয়েছে৷ মোট বেতনের ক্যাপ এখন নিলামের পার্স, ক্রমবর্ধমান পারফরম্যান্স বেতন এবং ম্যাচ ফি সমন্বিত হবে৷ পূর্বে ২০২৪ সালে, মোট বেতন ক্যাপ (নিলাম পার্স + বর্ধিত কর্মক্ষমতা বেতন) ছিল Rs. ১১০ কোটি টাকা যা এখন ১৪৬ কোটি (2025), টাকা ১৫১ কোটি (2026) এবং টাকা ১৫৭ কোটি (2027) টাকা হবে।
# আইপিএলের ইতিহাসে প্রথমবারের মতো একটি ম্যাচ ফি চালু করা হয়েছে। প্রতিটি খেলার সদস্য (ইমপ্যাক্ট প্লেয়ার সহ) প্রতি ম্যাচের জন্য INR ৭.৫ লক্ষ ম্যাচ ফি পাবেন। এটি তার চুক্তিকৃত অর্থের অতিরিক্ত হবে।
# যে কোন বিদেশী খেলোয়াড়কে বিগ নিলামের জন্য নিবন্ধন করতে হবে। যদি বিদেশী খেলোয়াড় নিবন্ধন না করেন, তাহলে তিনি পরবর্তী বছরের খেলোয়াড় নিলামে নিবন্ধন করতে অযোগ্য হবেন।
# যে কোনো খেলোয়াড় খেলোয়াড় নিলামে নিবন্ধন করে এবং নিলামে বাছাই করার পরে, সিজন শুরুর আগে নিজেকে অনুপলব্ধ করে তোলে, তাকে টুর্নামেন্ট এবং খেলোয়াড় নিলামে ২ মৌসুমের জন্য অংশগ্রহণ থেকে নিষিদ্ধ করা হবে।
# একজন ক্যাপড ভারতীয় খেলোয়াড় আনক্যাপড হয়ে যাবে, যদি খেলোয়াড়ের প্রাসঙ্গিক মৌসুমের আগের পাঁচটি ক্যালেন্ডার বছরে, আন্তর্জাতিক ক্রিকেটে (টেস্ট ম্যাচ, ওডিআই, টুয়েন্টি২০ আন্তর্জাতিক) শুরুর একাদশে না খেলে বা বিসিসিআইয়ের সাথে কেন্দ্রীয় চুক্তি না আছে। এটি শুধুমাত্র ভারতীয় খেলোয়াড়দের জন্য প্রযোজ্য হবে।
# ইমপ্যাক্ট প্লেয়ার রেগুলেশন ২০২৫ থেকে ২০২৭ চক্রের জন্য অব্যাহত থাকবে।

## সম্প্রচার স্বত্ব
২০০৮ থেকে ইন্ডিয়ান প্রিমিয়ার লিগের টিভি স্বত্ব ৬ হাজার ৫৭৯ কোটি রুপিতে ১০ বছরের জন্য কিনে নেয় সনি। সেই চুক্তি সমাপ্তির পর মুম্বাইয়ে নতুন নিলামে সনিকে হারিয়ে লিগের স্বত্ব ২০১৮ থেকে ২০২২ সাল পর্যন্ত পরবর্তী পাঁচ বছরের জন্য স্বত্ব কিনে নিয়েছে স্টার ইন্ডিয়া। এ জন্য তাদের খরচ করতে হচ্ছে ১৬ হাজার ৩৪৭ কোটি রুপি। অর্থাৎ প্রতিটি ম্যাচ টিভিতে দেখাতে ৫৫ কোটি রুপি।

## দলসমূহ
### বর্তমান দলসমূহ

### প্রাক্তন দল

## টুর্নামেন্ট মৌসুম এবং ফলাফল
### মৌসুম ফলাফল

### মৌসুম অনুযায়ী দলের ফলাফল

†বর্তমানে বিদ্যমান নয়।

প্রতি দল ১৪টি করে গ্রুপ ম্যাচ খেলে। পরিসংখ্যান অনুযায়ী ৪ ম্যাচে ২টি, ৭ ম্যাচে ৪টি, ১১ ম্যাচে ৬টি ও ১৪ ম্যাচে ৮টি জয় পেলে প্লে-অফ যাবার লক্ষ্য স্থির থাকে।

## পুরস্কার

### অরেঞ্জ ক্যাপ
একক মরশুমে সর্বোচ্চ রান সংগ্রহকারী এই পুরস্কার পান।
বর্তমান জয়ী জস বাটলার। (২০২২)

### পার্পেল ক্যাপ
একক মরশুমে সর্বোচ্চ উইকেট সংগ্রহকারী এই পুরস্কার পান।
বর্তমান জয়ী যুজবেন্দ্র চাহাল। (২০২২)

### সর্বাধিক ছক্কা
একক মরশুমে সর্বাধিক ছক্কা হাকানোর পুরস্কার পান।
বর্তমান জয়ী লোকেশ রাহুল (২০২১)

## সম্প্রচারক

## ভারতীয় প্রতিভা
এই টুর্নামেন্ট বহু তরুণ ভারতীয় প্রতিভা তুলে এনেছে। ভারতীয় খেলোয়াড়ের মধ্যে সাম্প্রতিক দলবিন্যাসে তার তুলনা নিম্নরূপ : (৪ কোটির কম মূল্য কিন্তু ভালো প্রদর্শনের গাঢ় করে দেখানো হলো )

### বাটসমেন

### অলরাউন্ডার

### বোলার ও ফিল্ডার

## বিদেশী সফল তারকা

## মূল্যবান বিফল তারকা
**সাম্প্রতিক দলবিন্যাসে** মূল্য ৪ কোটির বেশি কিন্তু ভালো খেলোয়াড়ি প্রদর্শনে বার্থ খেলোয়াড়গণ :

## সুলভ বিফল তারকা
**সাম্প্রতিক দলবিন্যাসে** মূল্য ২ কোটির কম কিন্তু ভালো খেলোয়াড়ি প্রদর্শনে বার্থ খেলোয়াড়গণ 

## সঞ্চিত তারকা
**সাম্প্রতিক দলবিন্যাসে** মূল্য ১ কোটির বেশি কিন্তু দলে ব্যবহৃত হয়নি বা সুযোগ পাননি খেলোয়াড়গণ :

## ম্যাচ পরিচালক
আইসিসি’র সেরা আম্পায়ার তালিকাভুক্ত হওয়ায় ব্রুস অক্সেনফোর্ড, রড টাকার, ক্রিস গফানি, নিতিন মেনন (মধ্যপ্রদেশ) ম্যাচ পরিচালনা করেন।

এছাড়া আম্পায়ার ও রেফারিদের আন্তর্জাতিক তালিকাভুক্ত হওয়ায় অনিল চৌধুরী (দিল্লি), চেত্তিথোদি শামসুদ্দিন (হায়দ্রাবাদ), কে.এন অনন্তপদ্মানাভান (কেরল) এবং বীরেন্দার শর্মা (হিমাচল প্রদেশ) ম্যাচ পরিচালনা করেন।

যশবন্ত বার্দে (গোয়া), সদাশিব আইয়ার (নাগপুর), নভদীপ সিং (চণ্ডীগড়), উলহাস গান্ধে (মহারাষ্ট্র), জয়ারামান মদনগোপাল (তামিলনাড়ু), তপন শর্মা (রাজস্থান), সাইয়েদ খালিদ (গুজরাত), নিতিন পন্ডিত, পশ্চিম পাঠক (মহারাষ্ট্র - মুম্বই), নিখিল পটবর্ধন (ইন্দোর), রোহন পন্ডিত এবং চিররা রবিকান্তরেডি (বিশাখাপত্তনম) আইপিএল-এ ম্যাচ পরিচালনা করেন।

## আরও দেখুন
* ইন্ডিয়ান প্রিমিয়ার লিগের বর্তমান দলের খেলোয়াড়গণ
* আইসিসি বিশ্ব টুয়েন্টি২০
*আইপিএল দলগুলি - হালনাগাদ হওয়া আইপিএল ২০২০ টিম এবং প্লেয়ারের তালিকা 

## তথ্যসূত্র


বিষয়শ্রেণী:ভারতের ক্রিকেট লিগ
বিষয়শ্রেণী:ভারতের ক্রীড়া লিগ
বিষয়শ্রেণী:ভারতের পেশাদার ক্রীড়া লিগ
বিষয়শ্রেণী:পেশাদার ক্রিকেট লিগ
বিষয়শ্রেণী:২০০৮-এ ভারতে প্রতিষ্ঠিত
বিষয়শ্রেণী:২০০৮-এ প্রতিষ্ঠিত ক্রীড়া লিগ
বিষয়শ্রেণী:টুয়েন্টি২০ ক্রিকেট লিগ
বিষয়শ্রেণী:ভারতে ক্রীড়া
বিষয়শ্রেণী:ক্রিকেট খেলোয়াড় নিলাম
বিষয়শ্রেণী:২০০৮-এ মহারাষ্ট্রে প্রতিষ্ঠিত
বিষয়শ্রেণী:মুম্বই ভিত্তিক সংগঠন
বিষয়শ্রেণী:ভারতে ক্রিকেট